Diari Oficial de la Generalitat Valenciana


Sumari del DOGV 5013, del 25-05-2005 (2005/5785)

Informació pública del document de modificació número 3 del Pla General d'Ordenació Urbana de Xàtiva.
-----------------------------------------------------------------------------------------------------

### Dades del document

Número de DOGV
:   5013

Data del DOGV
:   25-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5785


Organisme emissor
:   Ajuntament de Xàtiva

Tipus de document
:   Anunci

Informació pública del document de modificació número 3 del Pla General d'Ordenació Urbana de Xàtiva. [2005/A5785]
  
En virtut de l'acord plenari de l'Ajuntament de Xàtiva, de data 5 de maig de 2005, en vista del document de modificació puntual del Pla General d'Ordenació Urbana de Xàtiva, redactat per Ingeniería Segura & Roldán, a petició d'este Ajuntament, i de conformitat amb el que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per remissió de l'article 55 de l'esmentat text legal, es va acordar sotmetre a exposició pública la documentació següent:
  
- Proposta de sengles reserves de sòl destinades a equipament públic i zona verda respectivament, en sòl no urbanitzable comú, una d'elles entre el sector Bola II i la granja escola Casablanca, i la segona entre l'equipament del poliesportiu Les Pereres, i el sòl urbà industrial on s'ubica la Papelera San Jorge.
  
- Canvi d'ús de determinats solars o equipaments situats a la part antiga, que passen a tindre l'ús específic d'aparcament, en la categoria de garatge.
  
- Compatibilització de l'ús d'aparcament, en la categoria de garatge, en tot el subsòl dotacional públic.
  
- Desafectació de sengles parcel·les destinades a equipament públic, que passen a tindre caràcter lucratiu.
  
- Esmena de diversos errors detectats en el nombre de plantes de determinades illes.
  
- Adaptació de diverses alineacions previstes en el Pla General a la realitat física.
  
- Canvi d'ús de la parcel·la XX (a l'interior de l'illa 374), d'equipament a zona verda.
  
- Fixació d'una reculada respecte l'alineació del vial, a la zona d'ordenança residencial unifamiliar de mitjana densitat, de manera que no calga recórrer per a la seua determinació a un estudi de detall o un projecte d'edificació d'habitatges que incloga almenys el 50% del front d'illa.
  
- Redefinició dels paràmetres per a l'edificació en parcel·les en pendent (fixats en ordenances municipals de policia de l'edificació).
  
- Supressió del carrer en cul de sac prevista a l'illa número 336, així com la fixació d'alineació de canvi d'intensitat d'ús (II a III plantes).
  
- Redefinició de l'alineació de canvi d'intensitat d'ús a l'illa número 81.
  
- Adequació de l'altura d'edificació prevista en les normes d'ordenació estructural a les d'ordenació detallada a la zona d'ordenança segona del pla de reforma interior plaça d'Espanya.
  
- Redelimitación de l'àmbit del pla de reforma interior les Muralles.
  
- Ampliació de l'equipament educativocultural ED'3, vinculat a l'arxiu municipal, incorporant-hi l'edificació sítia a l'est d'aquell.
  
- Canvi d'ús de l'equipament esportivorecreatiu RD'6.1, annex a la plaça de bous, a ús assistencial.
  
- Canvi de zona d'ordenança a l'illa número 152, que passa d'àrees de remodelació a conjunts arquitectònics.
  
- Modificació de la zona d'ordenança industrial, del Pla General, a fi de permetre, en parcel·les de grandària petita, una ocupació major de parcel·la.
  
- Increment del percentatge de superfície ocupada per al desenvolupament dels usos compatibles amb l'ús dominant espais lliures i zones verdes.
  
- Establiment de la forma en què es durà a terme la participació pública en les plusvàlues de les distintes actuacions urbanístiques.
  
Durant el període d'un mes, mitjançant la publicació d'un anunci en un diari d'informació general editat a la Comunitat i simultàniament en el Diari Oficial de la Generalitat Valenciana, durant el qual, es podran formular al·legacions, així com consultar-se en este Ajuntament el contingut de la referida documentació.